as woorde wasem word…
As die greep
soms die pen laat gly
die ink hardnekkig
my blad deurweek met
krulletter gebed gedink
weer die noodsaak word
Gegewe die woord
in akkoord soos wilde
vye in 'n boord,
sing geen engel
hier 'n noot
Stilte sê gewoon
nog niks en meer
aan die wat hoor
is albei saam
steeds te hard vir
vlees laat staan in smart
Moenie van die Blog-MOB-Picnic uitnodiging vergeet nie
PRETORIA se eie Blog-MOB Picnic
Aandag, asseblief mense…!
Ons wil Saterdag – 10 Julie vanaf 12h30 by die BOTANIESE TUINE in Pretoria 'n Litnet Blog-picnic hou.
RSVP op hierdie inskrywing.
Moet tog nou asseblief nie wag om te kyk wie gaan voor jy besluit nie, almal behoort te kom, Bring die hele familie, kinders en skelmpies…koekies en koeldrank! (los maar die cucumber sarmies) (DsP…moenie die koeksisters vergeet nie…en Ex de Priester, 'n sosatie sal ook lekker wees, dankie.)
Onthou, daar is ingang kostes by die Tuine…so bring maar 'n noot of twee saam, Kamera vir baie kiekies…so dat ons die Kaapse-mense kan wys hoe ons kuier.
Toe, toe….wat sê julle?
Quote 'n kiekie
Hoe hanteer mens sulke mense?
Mense (veral kollegas) wat jou emosioneel droogsuig nog voor die dag sy tweede koppie koffie gesien het! Hulle suig jou siel uit en laat jou met hulle eie leë eggo van onstabiliteit agter.
Hulle laat almal met wie hulle kontak het, leeg agter – en hulle is diegene wat met ''n vol sprankelende gemoed so teen laat middag kom vra…."wat's fout, jy's so stil vandag"
Jy smile, gee aandag, gee raad, troos, en help waar jy kan…en as jy skielik leeg is…'dan wonder hulle wat de moer is fout met jou!'
Nee wat…ek dink ekke het ''n refill nodig! Want om vir ander te sê hulle het alles gevat – gesteel –uitgemergel…mag hulle dalk net seermaak…
Wou al in my hoekie gaan sit vanoggend…maar die ligte is af en ek's bang vir die donker…ek wou son hoekie toe skuif…maar hulle is reeds volbespreek deur al die ander soul-suckers…
Damn…dit maak van my 'n sukkelende swakeling wat geen weerstand het om dit wat myne is te beskerm en te koester nie…want indien wel…sal mense sê ek is selfsugtig en rude!
Uiters belangrike les uit die lewe (5)
Ek het vir julle kaas voorgesit, afgerond met roomys…toe kans gegee om die voëls en blomme raak te sien…
Nou gee ek vir julle die antwoord:
LES: Kyk wat het gebeur met die prentjies as jy die rolle omruil. Dit is onherkenbaar.
Dieselfde gebeur as jy rolle met ander mense in jou lewe omruil…om te sien watter prentjie hulle sien deur jou doen en late.